Røraasiske Bergjægercorps

Røraasiske Bergjægercorps eller Det kongelige frivillige Røraasiske Berg Jæger Corps eller bare Bergkorpset ble opprettet på Røros i 1675 som et frivillig landvern for bergstaden og Kobberverket.  Etter kronprins Frederiks besøk på Røros i 1788 ble bergkorpset fastere organisert, gjennom en kongelig resolusjon om «Det kongelige frivillige Røraasiske Berg Corps».  Ved en ny resolusjon i 1798 ble navnet «Det kongelige frivillige Røraasiske Berg Jæger Corps» tatt i bruk.

Korpset var frivillig, og var bare delvis en del av den norske hæren. Offiserene hadde ikke militær rang, og mannskapet på 400 mann var verkets egne ansatte.  Formålet var å beskyttet Røros. Kostnadene ved bergkorpset ble båret av Røros Kobberverk, mens myndighetene og Kongen ga våpen og fane som gave til korpset.  

Til tross for at korpset bare skulle fungere som forsvar for Røros, deltok en styrke fra bergkorpset under krigen med Sverige i 1808; ved innrykningen i Härjedalen. Richard Floer var kommandant, og mottok Dannebrogordenen i ettertid.Halvdan Koht. «Richard Floer» I:  

Under forberedelsene til Riksforsamlingen i 1814 oppnevnte bergkorpset, på samme måte som øvrige militæravdelinger, to medlemmer av Den grunnlovgivende forsamling: kaptein Richard Floer og «Oberjæger og Commandeer Sergeant» Ole Ditlevsen.Floer , eidsvollsmenn.no Ole Ditlevsen fikk imidlertid ikke delta på Eidsvoll, visstnok fordi riksforsamlingen ikke kunne være 113 i tallet.Utstillinga "1814-2014. Med Grunnloven i skolesekken" ; rorosmuseet.no

Bergkorpset ble nedlagt 1.1.1818.

 Referanser 

Kategori:Norske nedlagte militæravdelinger
Kategori:Etableringer i 1788
Kategori:Etableringer i 1675
Kategori:Militære avdelinger i 1814
Kategori:Opphør i 1817
Kategori:Røros bergstad og Circumferensen